CELEX: E2013P0001
Language: el
Date: 2013-02-13 00:00:00
Title: Προσφυγή που ασκήθηκε στις 13 Φεβρουαρίου 2013 εκ μέρους της Míla ehf. κατά της Εποπτεύουσας Αρχής της ΕΖΕΣ (Υπόθεση E-1/13)

9.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/13
            
         Προσφυγή που ασκήθηκε στις 13 Φεβρουαρίου 2013 εκ μέρους της Míla ehf. κατά της Εποπτεύουσας Αρχής της ΕΖΕΣ
   (Υπόθεση E-1/13)
   2013/C 132/08
   Στις 13 Φεβρουαρίου 2013, ασκήθηκε ενώπιον του Δικαστηρίου ΕΖΕΣ προσφυγή κατά της Εποπτεύουσας Αρχής της ΕΖΕΣ από μέρους της Míla ehf., εκπροσωπούμενης από τους Thomas Nordby και Espen Bakken, δικηγόρους, της Arntzen de Besche Advokatfirma AS, Bygdøy allé 2, 0204 Όσλο, Νορβηγία.
   Ο προσφεύγων ζητεί από το Δικαστήριο ΕΖΕΣ:
   
               1)
            
            
               Να κηρύξει άκυρο το άρθρο 1 της απόφασης της ΕΕΑ αριθ. 410/12/COL·
            
         
               2)
            
            
               να καταδικάσει την Αρχή στα δικαστικά έξοδα που συνδέονται με τις παρούσες διαδικασίες.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων ζητεί την ακύρωση της απόφασης αριθ. 410/12/COL της Εποπτεύουσας Αρχής της ΕΖΕΣ της 21ης Νοεμβρίου 2012 η οποία αποφάσισε να περατώσει την υπόθεση χωρίς την έναρξη επίσημης διαδικασίας έρευνας σχετικά με το κατά πόσον μπορεί να θεωρηθεί κρατική ενίσχυση η επιδοτούμενη μίσθωση στη Vodafone οπτικών ινών που χρησιμοποιούνταν προηγουμένως για λογαριασμό του ΝΑΤΟ.
            
         
               —
            
            
               Η προσβαλλόμενη απόφαση εκδόθηκε ως το αποτέλεσμα καταγγελίας που υπέβαλε η Míla ehf., όσον αφορά την εικαζόμενη παράνομη κρατική ενίσχυση που χορήγησε το Υπουργείο Εξωτερικών στην Ισλανδία μέσω της επιδοτούμενης μίσθωσης για τη χρήση δύο οπτικών ινών που χρησιμοποιούνταν προηγουμένως από το ΝΑΤΟ. Στην απόφαση, η Εποπτεύουσα Αρχή της ΕΖΕΣ διαπίστωσε ότι η μίσθωση από τον Οργανισμό Άμυνας του Υπουργείου Εξωτερικών στην Ισλανδία με την Og fjarskipti (επίσης αναφερόμενη ως «Vodafone») της 1ης Φεβρουαρίου 2010 για τη χρήση και τη λειτουργία οπτικής ίνας, δεν συνιστούσε κρατική ενίσχυση κατά την έννοια του άρθρου 61 παράγραφος 1 της συμφωνίας ΕΟΧ και περάτωσε την υπόθεση χωρίς περαιτέρω έρευνα.
            
         
               —
            
            
               Ο προσφεύγων ισχυρίζεται, μεταξύ άλλων, ότι:
               
                           —
                        
                        
                           η προσβαλλόμενη απόφαση στηρίζεται σε ανεπαρκή εκτίμηση των πραγματικών περιστατικών και σε κακή εφαρμογή της σχετικής νομολογίας·
                        
                     
                           —
                        
                        
                           η Εποπτεύουσα Αρχή της ΕΖΕΣ παρέλειψε να κινήσει την επίσημη διαδικασία έρευνας για τη χορηγηθείσα ενίσχυση· και
                        
                     
                           —
                        
                        
                           η Εποπτεύουσα Αρχή της ΕΖΕΣ παρέλειψε να τεκμηριώσει επαρκώς τις διαπιστώσεις της.